Ohcejoga gielddas plánejit ja álggahaddet máŋggaid miellagiddevaš ÄRM-projeavttaid – Ođđa doaibmabijuiguin geahččalit buoridit sihke báikkálaš buorredili ja Ohcejoga eallinfámu | Utsjoki\nSonja Sistonen / Utsjoki\nOhcejoga gielddas leat jođus máŋggat miellagiddevaš ÄRM-projeavttat, maiguin geahččaluvvo buoridit váttis dilis sihke báikkálaččaid buorredili ja Ohcejoga eallinfámolašvuođa.\nOhcejoga gielda ohcalii mannan giđa Fáhkkes ráhkadusnuppástusa (Äkillinen rakennemuutos / ÄRM) gieldan koronapandemiija ja Deanu luossabivdogildosa buktin vuordemeahttun váttisvuođaid geažil. Ohcejoga fáhkkes ráhkadusnuppástusa duogážiin sáhttá lohkat lasi siiddu loahpas.\nÄRM-proseassa ovddida Ohcejoga gielddas borgemánus álgán ođđa ÄRM-álggahanprojeakta (1.8.2021 –28.2.2022). Projeakta pláne ja álggaha váldoáššálaš ođđa áigumušaid, maiguin geahččaluvvo máŋggabeallásaččat nannet Ohcejoga geasuhan-, doallan- ja eallinfámu. ÄRM-álggahanprojeakta sisttisdoallá golbma temáollislašvuođa (Fitnodateallin, barggolašvuohta ja máhttin / Sápmelašvuohta, vásttolašvuohta ja buorredilli / Infra ja olaheapmi), mat fas dollet sisttis máŋggaid sierralágan projeavttaid. Golbma temáollislašvuođa sihke dánháváš projeaktafáttát buktojit ovdan dárkilabbot vulobealde.\nÄRM-álggahanprojeakta priorisere dán čavčča earenoamážit Tenontie sihkkelastingeinnodat-projeavtta. Ollislašvuohta plánejuvvo skápmamánu áigge. Ulbmil lea maiddái oažžut turismafitnodagaid oasálažžan plánet geinnodaga. Ohcejoga gielddahoavda ovddida ovttas Lappi lihtuin geahppajohtolaga geinnodagaid ollašuhttima.\nSápmelašvuohta, vásttolašvuohta ja buorredilli -ollislašvuođa luossabivdokultuvrra vurkenprojeavttas fidnejuvvo mearrádus golggotmánu beallemuttus ja rekryteren álggahuvvo velá golggotmánu áigge, jos ruhtadeapmi mieđihuvvo. Fitnodateallin-ollislašvuhtii laktáseaddji uDigi-projeakta álgá álgojagis 2022, jos ruhtadeapmi mieđihuvvo. Eará projeavttaid lea dárkkuhus plánet guovvamánu 2022 loahpa rádjai ja projeavttat álggahuvvojit dađi mielde, go ruhtadeamit fidnejuvvojit.\nJos leat beroštuvvan gullat lasi projeavttain, de sáhtát váldit oktavuođa ÄRM-koordináhtorii!\nOvddidan- ja ealáhushoavda, ÄRM-koordináhtor\nOhcejohka ohcalii giđđat 2021 Fáhkkes ráhkadusnuppástusa (ÄRM) gieldan koronapandemiija ja Deanu luossabivdingildosa dagahan vuordemeahttun váttisvuođaid geažil. Koronaráddjehusat, rádjagiddemat sihke luossabivdogielddus leat váikkuhan Ohcejogas mearkkašahtti láhkai earet eará báikkálaččaid buorredillái, sosiálalaš gaskavuođaide, sápmelaškultuvrii, ealáhusaide ja rádjagávpái.\nOvddabealde máinnašuvvon dahkkit leat dassalan oppa Ohcejoga gieldda dillái, mas dat deavdá fáhkka ráhkadusnuppástusa kriteraid.